Bobaas Bredie – Carmen Niehaus
Die wyn in hierdie bredie verleen 'n lekker diepte en vol smaak aan die bredie wat gemaak word van 'n verskeidenheid vleise — van stowebees tot varkskenkel en spekvleis. Die spekvleis en chorizo verskaf 'n heerlike rokerige smakie. Ek geniet dit graag met aartappels eerder as rys.
Pinotage in die pot en 'n glasie om daarmee saam te geniet, komplimenteer mekaar fantasties en sorg vir dubbele lekkerte.
Gaarmaak: 2—3 uur
750 g beesstowevleis of –skenkel, in groot stukke gesny
250 g gerookte varkribbetjies of varknek, in stukke gesaag
1 varkskenkel, in stukke gesaag
Sowat 375 ml (1½) Piekenerskloof Pinotage
45 ml (3 T) tamatiepasta
Bietjie suiker soos nodig
1 chorizo-worsie, in skyfies gesny
groot handvol gekapte pietersielie
bossie stingeluie, wit gedeelte gekap
1 Braai die spekvleis tot bros, voeg die vleise by, 'n paar stukke op 'n slag en geur met sout en peper. Braai tot effe bruin voordat jy die volgende hoeveelheid vleis byvoeg.
2 Voeg helfte van die rooiwyn by, meng die tamatiepasta met bietjie water en voeg by saam met die lourierblare, bring tot kookpunt, verlaag die hitte en prut tot die vleis bykans van die bene val. Voeg meer wyn by soos nodig. Geur met 'n titsel
suiker en meer sout en peper soos nodig. Roer die bone by.
3 Braai die ui en knoffel in bietjie olie in 'n aparte pan tot sag, voeg die chorizo by en roerbraai tot geurig. Meng die pietersielie en stingeluie by.
4 Breek die vleis in groot stukke, pak op 'n groot opdienbord, giet die sous uit die pot oor en skep die die chorizomengsel oor.